Hego haizea dela eta, ezin izan dute parapente erakustaldirik egin - Aiaraldea.eus
Hego haizea dela eta, ezin izan dute parapente erakustaldirik egin
Izar Mendiguren Cosgaya 2019-09-21 15:24 Kirola Urduña
Haizearen ondorioz bertan behera geratu dira parapente hegaldiak, baina egun osoko egitaraua mantendu dute.
Zale ugari elkartuko dira Tertangan. / Migel Angel Brizuela | Ikusi handiago | Argazki originala
Haizeak ez du Gorobel parapente taldearen jardunaldia oztopatu. Goizetik, jarduera ugari antolatu dituzte kirola ezagutzera emateko. "Nahiz eta gaur hego haizea aurreikusi eta hegan egiteko ipar haizea behar dugun, kontzentrazioa martxan dago", adierazi dute sare sozialetan.
"Txosna zabalik egongo da giro onaz gozatzera etortzen den edonorentzat. Ez ahaztu stand-ak daudela, estatu osotik etorritako pertsonak, sorpresak eta Gwa Ya taldearen kontzertua". Hain zuzen, 21:30ean izango da musika emanaldia.
Jendetza elkartu zen atzo adin anitzeko txirrindulariak ikusteko Urduñako Ziklokrosean
Ehunka kirolarik girotu dute Urduñako Herri Krosaren XV. edizioa